
Kjære bønnevenner!

«Vær stille for Herren Guds ansikt, for Herrens dag er nær. For Herren har gjort i stand et slaktoffer, Han har innviet sine gjester.» Profeten Sefanja‬ 

«Herren skal alltid lede deg. På tørre steder skal Han mette din sjel og styrke dine bein. Du skal bli som en vannrik hage, en kilde der vannet aldri svikter.» Profeten Jesaja‬ 

Gud ønsker at vi søker Ham av hele vårt hjerte. Noen ganger betyr det at vi må rope ut vår nød til Ham og fortelle Ham akkurat hvordan vi har det. Vi vil fortelle Ham om alt, være sint på Ham, klage vår nød og virkelig fortelle Ham hvor forferdelig vi har det. 

Andre ganger handler det om å bare være stille innfor Gud. Da kan det være nok å sette seg ned å lese Guds Ord, be en enkel bønn eller bare sitte stille å vente på at Gud skal minne oss om noe. Begge deler kan være vanskelig, da vi ønsker å ha kontroll på våre liv. Vi ønsker å vite hvordan det skal gå oss i framtiden fortest mulig, og har ikke tid til å vente på Gud. Aller helst skulle vi vist dette i går, men som oftest må vi bruke tid i bønn, så vil Gud gradvis åpenbare sin vilje for oss.

Gud vil at vi skal overgi våre liv i Hans hender og stole fullt og helt på Ham, derfor er det så viktig å kunne være stille innfor Gud og ta oss tid til å lytte til hvilke planer Gud har for oss. Når vi gjør det, så vil Gud vise oss hva Han ønsker for våre liv. Som oftest roper Han ikke ut sine planer til oss, men det er når vi velger å søke Ham i bønn og lytte etter hva han ønsker å vise oss, at Han virkelig kan vise oss sin vei. 

Guds planer er som oftest større og bedre enn noen av våre planer. Når Han får lede oss, så vil Han også ta seg av alle de utfordringer og bekymringer som vil møte oss på veien. Han vil gi oss det vi trenger, ja, kanskje mer enn vi kunne forvente å håpe på. 

Du skal bli som en vannrik hage, en kilde der vannet aldri svikter.» Profeten Jesaja‬ 

Kjøp av Vardø Menighetshus
Vi fortsetter arbeidet med å samle inn midlene vi trenger for å kunne kjøpe Vardø Menighetshus. Den siste måneden har klart å samle inn ca kr 100.000, -. Dette betyr at vi enda trenger kr 400.000, - for å komme i mål. På Vardø Menighetshus ønsker vi å starte et Bønnehus, samt drive annet kristent arbeid. Skal vi klare dette, så trenger vi at du som har mulighet for det støtter oss med en gave eller blir fast giver hos oss.

Skal vi klare å få dette til så trenger vi din støtte og hjelp til følgende:

1. Vi trenger å samle inn kr 500.000 for å kjøpe Vardø Menighetshus. Her mangler vi fortsatt kr 400.000,- (Dette er vår hovedprioritet for øyeblikket.) 

2. Vi har nå fått tilbud om å leie lokalet midlertidig, mens vi samler inn pengene til kjøp av Vardø Menighetshus. Dette vil koste oss kr 5.000, - pr måned. Kunne du tenke deg å være med å sponse hele eller deler av beløpet? Ta gjerne kontakt eller gi oss en gave til det idag.

3. Vi trenger flere givere til Bønn for Finnmark for å dekke våre månedlige utgifter, slik at vi kan bygge dette arbeidet slik vi ønsker i Vardø og Finnmark.

Du kan hjelpe oss med å få dette til ved å gi din gave til Bønn for Finnmark:
· Vipps 44465
· Vipps link: https://qr.vipps.no/donations/44465
· Bankkonto: 4612.68.06329
Du kan bli fast giver ved å benytte deg av Vipps.

Møtevirksomheten vår i april i Vardø m.m
I april har vi i all hovedsak arrangert bønnemøter eller Bønn og lovsang i Vardø. I tillegg begynte vi å leie Vardø Menighetshus 16. april. Den første tiden har vi brukt til å klargjøre menighetshuset, og be der, før vi starter opp med aktiviteten der for fullt. Våre første offisielle møter på Menighetshuset var Bønn og lovsang søndag 26. april og tirsdag 28. april. Søndag 3. mai arrangerer vi vårt første søndagsmøte.

Vi har også i april blitt intervjuet om arbeidet vårt. Noe av dette må vi komme tilbake til, men fredag 24. april deltok vi på Miracle Revival Channel. Her ble vi tidligere i uken intervjuet på Zoom om arbeidet med Bønn for Finnmark, og så ble dette intervjuet sendt på TV (nett-TV og Apple-TV) fredag 24. april.

I etterkant av dette har Jørn-Ivar blitt utfordret til å lage et program på kanalen, som skal sendes ukentlig. Dette har Jørn-Ivar sagt ja til. Programmet vil hete «En hilsen fra Bønn for Finnmark» og vil bli sendt hver lørdag kl. 17.30. 

Møtevirksomheten vår i april i Finnmark
April har vært en litt roligere måned på møtefronten enn mars, men det har allikevel vært en god del å gjøre i forbindelse med planene om å kjøpe Vardø Menighetshus og i forhold til innsamling av midler og planlegging av dette framover. 

Denne måneden har vi ellers vært en tur i Tana Pinsemenighet, Filadelfia Vadsø og på Varangerbonden i Varangerbotn og talt. I tillegg til dette så har vi denne måneden hatt Felles Bønnemøte i Filadelfia Vadsø første torsdag 09. april.  
 
Våre møter i april:
Søndag 12. april kl. 11.00 Tana Pinsemenighet
Søndag 19. april kl. 11.00 Filadelfia Vadsø
Onsdag 22.april kl. 18.00 Varangerbonden i Varangerbotn

Bønnemøter:
Mandager kl. 10.30 Bønnemøte på Teams (hver uke fra og med mandag 13. april) 
Tirsdag 07. april kl. 18.00 Bønnemøte i Vardø (I hjemmene) 
Torsdag 09. april kl. 18.00 Filadelfia Vadsø, Felles Bønnemøte for Vadsø/Vardø
Tirsdag 21. april kl. 18.00 Bønnemøte i Vardø (I hjemmene)
Søndag 26. april kl. 12.00 Bønn og lovsang, Vardø Menighetshus
Tirsdag 28. april kl. 18.00 Bønn og lovsang, Vardø Menighetshus

Videre planer for vårt arbeid i Vardø og Finnmark
Vi vil framover jobbe videre med planene om å skaffe midlene vi trenger for å kjøpe oss Vardø Menighetshus. Dette blir vårt hovedprosjekt. Håper du vil hjelpe oss med det!

Framover vil vi også produsere egne programmer for TV. De vil bli sendt på Miracle Revival Channel hver lørdag kl. 17.30. 

I mai vil vi også fortsette med våre ukentlige bønnemøter på Teams, det blir «Bønn og lovsang» hver tirsdag og Felles Bønnemøte for Vadsø/Vardø torsdag 07. mai på Betania i Vestre Jakobselv. Etter bønnemøtet blir det møte med Torbjørn og Anne Arnesen også på Betania.

Det vil også bli en del møtevirksomhet på oss i mai. I Vardø planlegger vi å starte opp med møtene allerede søndag 3. mai. Dette blir vårt første ordinære møte, foruten Bønn og lovsang. Vi får også besøk av Sett & Hørt i Vardø i Pinsen, så da planlegger vi noen møter sammen med dem på Menighetshuset, lørdag og søndag. I tillegg til dette så legger vi opp til møte Kristi Himmelfartsdag og siste torsdag i mai i Vardø. 

Søndag 10. mai blir det tur til Tana og Tana Pinsemenighet og søndag 31. mai planlegger vi å ha møte på Sion Kautokeino. Dette er det vi har avtalt så langt, men det kan bli endringer underveis. Følg med på vår nettside og FB-side for mer oppdatert møtevirksomhet. 

Foreløpige møter i mai m.m:
Søndag 03. mai kl. 18.00 Vardø Menighetshus
Søndag 10. mai kl. 11.00 Tana Pinsemenighet
Torsdag 14. mai kl. 18.00 Vardø Menighetshus
Lørdag 23. mai kl 11.00-14.00 Åpent Hus/Kafé, Vardø Menighetshus (Sett & Hørt)
Lørdag 23. mai kl. 18.00 Bønn og Lovsang, Vardø Menighetshus (Sett & Hørt) 
Søndag 24. mai kl. 12.00 Høytidsmøte – 1. Pinsedag, Vardø Menighetshus (Sett & Hørt)
Torsdag 28. mai kl. 18.00 Vardø Menighetshus
Søndag 31. mai kl. 18.00 Sion Kautokeino

Bønnemøter:
Mandager kl. 10.30 Bønnemøte på Teams (hver uke) (Ikke mandag 25. mai) 
Torsdag 07. mai kl. 18.00 Betania Vestre Jakobselv, Felles Bønnemøte for Vadsø/Vardø
Tirsdag 05. mai kl. 18.00 Bønn og lovsang, Vardø Menighetshus
Tirsdag 12. mai kl. 18.00 Bønn og lovsang, Vardø Menighetshus
Tirsdag 19. mai kl. 18.00 Bønn og lovsang, Vardø Menighetshus
Tirsdag 26. mai kl. 18.00 Bønn og lovsang, Vardø Menighetshus
Tirsdag 02. juni kl. 18.00 Bønn og lovsang, Vardø Menighetshus

Be for våre planer med et Bønnehus i Vardø, kjøp av Vardø Menighetshus og Bønn for Finnmark sitt arbeid i Vardø og Finnmark. Vi er svært takknemlige for all støtte og forbønn!

Guds Fred! 
Beate og Jørn-Ivar Holmgren



























Bønneemner m.m
	Bønneemner for mai:

	Vi ber for Vardø kommune:
- Ordfører: Tor-Erik Labahå
- Kommunedirektør: Hallgeir Sørnes
- Innbyggere: 1.969
	- Be for Bønn for Finnmarks TV-sendinger på Miracle Revival Channel hver lørdag. Be om at de skal lykkes og bli til en velsignelse for arbeidet til Bønn for Finnmark.

	- Be for Banak flystasjon og Garnisonen i Porsanger (Porsangmoen) og Finnmarksbrigaden.
	- Be om fred mellom Israel, USA og Iran og at krigen mellom Russland og Ukraina skal ta slutt.

	- Be om at Bønn for Finnmark skal lykkes med å starte et Bønnehus i Vardø.
	- Be om vekkelse over Vardø og at folket skal søke Jesus og bli frelst.

	- Be for folket i Porsanger. Vi ber om vekkelse og at folket skal søke Jesus og bli frelst.
	- Be om arbeid for å forebygge aborter på 
Sykehusene i Kirkenes, Hammerfest og Tromsø.

	- Be om at mange skal komme til Vardø for å delta på bønnehelgene m.m som blir arrangert av Bønn for Finnmark.
	- Be for arbeidet med å bygge ytre molo i Vardø. Be også for Molo til Molo prosjektet og arbeidet med å utvikle Vardø havn for framtida.

	Vi ber for Finnmark fylkeskommune:
- Fylkesordfører: Hans-Jacob Bønå 
- Fylkeskommunedirektør: Kjersti Vevstad
- Innbyggere i Finnmark: 75.288
	- Be for barnehagene, barne- og ungdomsskolene og den videregående skolen i Porsanger.  Be også om gode oppvekstforhold for alle barn og unge i Porsanger.

	- Be om flere finnmarkinger som vil være med å bygge Guds rike i Finnmark. Høsten er stor, men arbeiderne få. 
	- Be for sykehjemmene i Porsanger. Be for de ansatte og de som bor der. Be også om at de skal få høre om Jesus og komme til tro på Ham.

	- Be for menighetene i Båtsfjord, Tana, Vestre Jakobselv, Vadsø, Varangerbotn, Kirkenes og Kjøllefjord. Be om vekst og fornyelse i menighetene. 
	Vi ber for Porsanger kommune:
- Ordfører: Jo Inge Hesjevik
- Kommunedirektør: Linn Carina Utsi
- Innbyggere: 3.906

	- Be om at Gud skal utruste de kristne i Finnmark til å ta imot vekkelse. Be om vekkelse over Finnmark.
	- Be om at Bønn for Finnmark skal klare å samle inn midlene som trengs for å kjøpe Vardø Menighetshus.

	- Be om at barn, ungdommer og familier i Vardø skal få høre om Jesus og komme til tro på Ham.
	- Be for Finnmark Indremisjons barnemøter på Frelsesarmeen i Vardø hver onsdag.

	- Be for den urolige verdenssituasjonen vi opplever rundt oss i dag. Be om at Gud skal skape fred i verden.
	- Be om et framtidsrettet og aktivt næringsliv i Vardø. Be om flere butikker og bedrifter, som har tro på framtida, og som tørr satse i Vardø.



	Bønnemøter for Bønn for Finnmark på Teams

	Mandag 04. mai kl. 10.30
	Mandag 18. mai kl. 10.30

	Mandag 11. mai kl. 10.30
	Mandag 01. juni kl. 10.30


Vi har nå flyttet bønnemøtene til Teams. Vi vil oppfordre flere til å bli med på Bønnemøtene. Tenger du hjelp for å komme i gang? Ta gjerne kontakt med oss, så skal vi prøve å hjelpe deg i gang. Bruk mobilnummer 917 73 038, dersom du trenger hjelp. For å logge deg på fra PC, MAC eller mobil så er det bare å trykke på link for å delta. Håper vi sees!
	Påloggingsinformasjon for bønnemøtene på Teams

	Delta på Teams-møtet:
https://teams.live.com/meet/9374325988531?p=D4RumDsilYggmZTErb
	
	


Er det noen av dere som vet om andre som kunne tenke seg å delta på bønnemøtene på Teams eller bare motta disse e-postene? Da kan dere gjerne sende oss deres navn og e-post, så legger vi dem til listen. 

Opplysningene kan dere sende oss i egen melding pr: 
· E-post: kontakt@bonnforfinnmark.no 
· Mobil: 917 73 038
                                                                                                                                                                                                                                                                                                                                                                                                                                                                                                                                                                                                                                                                                                                                         
Har dere forslag til bønneemner eller bare ønsker personlig forbønn så kan dere sende oss en e-post til bonn@bonnforfinnmark.no
Se også vår FB-side: Bønn for Finnmark

	Gave til Bønn for Finnmark

	Du kan gjerne være med å støtte oss med en gave til arbeidet med «Bønn for Finnmark». Dette kan dere gjøre med å bruke Bankkonto 4612.68.06329, Vipps 44465 eller Vipps link: https://qr.vipps.no/donations/44465
Du kan bli fast giver ved å bruke Vipps.

	Takker for alle gaver til dette viktige arbeidet! De kommer godt med!



	Steder i Finnmark som du kan be for:

	Kirkenes
Hesseng
Bugøynes
Bjørnevatn
Neiden
Vadsø
Vestre Jakobselv
Vardø
Kiberg
Berlevåg
Båtsfjord
Mehamn
Gamvik
Kjøllefjord
Lebesby
Varangerbotn
Nesseby
Ifjord
Tana bru
Austertana
Olderfjord
Kistrand
Indre og Ytre Billefjord
Smørfjord
Lakselv
Børselv
Skoganvarre
Honningsvåg
Nordvågen
Havøysund
Hasvik
Sørvær
Breivikbotn
	Karasjok
Maze (Masi)
Kautokeino
Láhpoluoppal
Alta
Talvik
Kåfjord
Kviby
Storekorsnes
Nyvoll
Korsfjord
Rafsbotn
Tverrelvdalen
Øvre Alta/Eiby
Loppa øy
Øksfjord
Øksfjordbotn
Nuvsvåg
Bergsfjord
Sandland
Tverrfjord
Sør-Tverrfjord
Kvalsund
Skaidi/Repparfjord
Kokelv
Neverfjord
Stallogargo
Hammerfest
Rypefjord
Forsøl
Hønseby
Akkarfjord
Klubbukt

